Lufta kundër malaries
Një shkencëtar nga Burkina Faso fiton çmim për hulumtimet e tij rreth luftës kundër kolonive të mushkonjave
Një shkencëtar nga Burkina Faso ka fituar një çmim nga Shoqëria Mbretërore e Britanisë për hulumtimet e tij mbi mënyra të reja për të luftuar mushkonjat përgjegjëse për përhapjen e malaries. Shkencëtarët thonë se është e rëndësishme për të zhvilluar mjete të reja për të luftuar sëmundjen edhe nga ana e parazitit të malaries, por edhe mushkonjat që bartin atë, të cilat po zhvillojnë rezistencë ndaj ilaçeve ekzistuese dhe insekticideve. Burkina Faso ka një nga përqindjet më të larta të të infektuarve me malarie. Pas studimeve në Francë dhe Shtetet e Bashkuara, Dr. Abdoulaye Diabate u kthye në vendin e tij për të kryer hulumtime në modelet riprodhuese të mushkonjave. Zbulimet e tij kanë kapur vëmendjen e shkencëtarëve anembanë globit. Dr. Diabate mësoi se gjatë sezonit të shiut të Burkina Fasos, disa shtëpi përfshinin 900 mushkonja. Gjetja se insektet lëvizin në koloni për t’u çiftëzuar në të njëjtin vend çdo vit prezanton mundësinë për të ndërpritur sistemet e shumimit. Doctor Diabate është përqëndruar në mushkonjat meshkuj. Hulumtimi i hap derën të teknologjive të reja të kontrollit të malaries, të tilla si projektimi i teknikave për sterilizimin e insekteve. Doktor Diabate do të marrë 95 mijë dollarë për hulumtimet e tij, si pjesë e çmimit Pfizer të Shoqërisë Mbretërore. Profesori Sir Brian Greenwood nga Universiteti i Londrës, Shkolla e Higjienës dhe Mjekësisë Tropikale ishte një nga anëtarët e komisionit përzgjedhës. Pavarësisht përparimeve shkencore, malaria vret një rreth 660 mijë njerëz çdo vit - shumica e të cilëve janë fëmijë. Firma britanike GlaxoSmithKline planifikon të paraqesë një kërkesë për vaksinën e parë të malaries në botë, të njohur si RTS,S. Organizata Botërore e Shëndetësisë thotë se kjo mund të jetë e disponueshme nga viti 2015. Profesor Greenwood ndihmoi me vaksinën. Ndërkohë, Dr Diabate thotë se ai shpreson se duke fituar çmimin e studiuesit do të frymëzojë të gjithë Afrikën për të përqëndrohet në trajtimin e malaries.